Hogyan válhatott egy kis korzikai katonából I. Napóleon, Franciaország császára 1804 és 1815 között? Egymás után tábornok, konzul és császár, a régi rendszernek (Ancien Régime) ez az ambíciózus gyermeke a Köztársaságban nevelkedve egy igazi reformerré vált, aki legalább annyira volt a modern állam megalapítója, mint amennyire katonai zseniként, egy ideig, uralta az európai monarchiákat. Az első kötet az 1793-1799 közötti időszakot feldolgozva a fiatal Bonaparte tábornok felemelkedését és az első katonai hadjáratait mutatja be, Toulon városának bevételétől, az itáliai hadjáraton át, egészen az Egyiptomból való visszatérésig.